stanford-oval/wikipedia huggingface dataset:
Pirkko Alitalo

Pirkko Marjatta Alitalo (s. 28. joulukuuta 1949 Kuopio) on suomalainen talouselämän vaikuttaja. Hän toimi Pohjola Vakuutuksen varatoimitusjohtajana vuosina 1997–2000.
Alitalo valmistui ylioppilaaksi vuonna 1970, ekonomiksi 1974 ja kauppatieteiden maisteriksi vuonna 1976 Helsingin yliopistosta. Vuosina 1976–1977 hän toimi Postipankin yritystutkijana. Pohjolan palvelukseen hän tuli vuonna 1977 arvopaperiosaston päälliköksi. Hän toimi tehtävässä vuoteen 1986 saakka, jolloin hänestä tuli Midland Montagu Osakepankin johtaja ja hallituksen jäsen. Vuosina 1988–1989 hän oli Keskinäisen henkivakuutusyhtiö Suomen (Suomi-yhtiö) sijoitus- ja hallintojohtaja.
Ennen nimitystään Pohjolan varatoimitusjohtajaksi Alitalo työskenteli Pohjola-yhtiöiden sijoitusjohtajana vuodet 1989–1997. Alitalosta tuli varatoimitusjohtaja Iiro Viinasen noustua yhtiön pääjohtajaksi. Alitalo ja Viinanen pyysivät eroa Pohjolasta sen jälkeen, kun Suomi-yhtiö päätti myydä pääosan omistamistaan Pohjolan osakkeista.
Alitalo on toiminut muiden muassa Capmanin (1990–1993), Tukon (1991–1996), Nokian (1992–2000), Alma Median (1997–2000) ja Svenska Handelsbankenin (2000–2009) hallituksissa. Lisäksi hän on ollut Huhtamäen (1992–1996) ja Fortumin (1998–2000) hallintoneuvoston jäsen. Vuodesta 2001 hän on ollut myös ruotsalaisen pörssiyhtiö Lagercrantz Group AB:n hallituksessa.
Alitalon veli on akatemiaprofessori Kari Alitalo.
Pizzarium

| Pizzarium |
| --- | --- |

Perustettu:  2012
Toimiala:  ravintolapalvelut
Pizzarium on suomalainen, italialaisen Luca Platanian vuonna 2012 perustama pizzeriaketju, joka on vuodesta 2017 ollut Royal Ravintoloiden omistuksessa. Ensimmäinen, sittemmin suljettu ravintola sijaitsi Turussa. Ketjun päätuote on roomalaistyyppinen, paloittain ja levyittäin myytävä artesaanipizza (pizza al taglio). Ketjulla oli suurimmillaan kolme toimipistettä:  Tripla, Kamppi ja Kluuvi. Kampin myymälä lopetti toistaiseksi viimeisenä täysimittaisena toimipisteenä toimintansa vuoden 2021 lopussa, ja jatkossa yritys keskittyy myyntiin lähinnä urheilutapahtumien yhteydessä. Nokia Areenalle on tulossa pienimuotoinen toimipiste. Platania on myöhemmin perustanut myös toisen, napolilaiseen pizzaan keskittyvän ketjun nimeltään Pizzeria Luca sekä ravintolan nimeltä Forza Helsinki, jossa on roomalaista ja napolilaista pizzaa.
Tuotteet

Ketjun ruokalista koostuu 14 peruspizzasta sekä vaihtuvista kausimauista. Kaikki pizzat saa myös gluteenittomana.
Planet Hollywood Resort & Casino

| Planet Hollywood Resort & Casino |
| --- | --- |

Huoneita:  2 567
Teema:  Hollywood
Houkuttimet:  Miracle Mile Shops Zappos Theater
Merkittävät ravintolat:  Koi Gordon Ramsay Burger
Omistaja:  Caesars Entertainment Corporation
Avajaispäivämäärä:  17. huhtikuuta 2007
Peruskorjaus:  1964, 1966, 1969, 1972, 2007
Kotisivu:  caesarspalace.com/planet-hollywood
Planet Hollywood Resort & Casino on Hollywood-teeman mukaan rakennettu ja sisustettu hotelli ja kasino Las Vegasissa. Se sijaitsee kuuluisan Las Vegas Stripin varrella. Planet Hollywood avattiin vuonna 1963 nimellä Aladdin Casino & Resort, ja nykyään siellä on 2 567 huonetta, pelikasino, teatteri ja 44 000 neliömetrin ostoskeskus nimeltä Miracle Mile Shops.
Miracle Mile Shopsin sisätilaa
Pikkuruskotiira

| Pikkuruskotiira |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Alaheimo::  Tiirat Sterninae
Suku::  Ruskotiirat Anous
Laji::  tenuirostris
Kaksiosainen nimi
 Anous tenuirostris  Temminck, 1823 
Katso myös
   Pikkuruskotiira Wikispeciesissä   Pikkuruskotiira Commonsissa 
Infobox OKNimi-testi OKIUCN-testi OK: 
Pikkuruskotiira (Anous tenuirostris) on trooppisten merten tiira.
Koko ja ulkonäkö

Linnun pituus on 29–34 cm ja siipien kärkiväli 57–64 cm. Pikkuruskotiira on kooltaan hieman kalatiiraa pienempi. Sen höyhenpuku on muuten tummanruskea mutta pää on vaalea, ja se muistuttaa suuresti isokokoisempaa ruskotiiraa. Sukupuolet ovat samanvärisiä.
Esiintyminen

Pikkuruskotiirat pesivät Intian valtameren trooppisissa ja subtrooppisissa saarissa Australian ja Afrikan välillä. Lajin populaation koko on noin 1 200 000 yksilöä ja elinympäristön ala 4 900 neliökilometriä. Coenraad Jacob Temminck kuvaili lajin holotyypin Seychelleiltä. Alalaji melanops pesii Länsi-Australian Houtman Abrolhos Islandilla.
Elinympäristö

Pikkuruskotiirat elävät lisääntymisaikana valtamerten luodoilla ja koralliriutoilla, muina aikoina sisävesillä ja koralliriuttojen laguuneissa pieninä, muutaman kymmenen yksilön suuruisina parvina, usein yhdessä ruskotiirojen kanssa.
Lisääntyminen

Pikkuruskotiirat pesivät suurissa kymmenien tuhansien lintujen yhdyskunnissa, joissa pesien väliä on puolesta viiteen metriin. Pesä rakennetaan merilevistä ja tuoreista ruohoista, ja se sijaitsee usein mangroven vaakasuoralla oksalla tai pensaassa.
Ravinto

Pikkuruskotiirat syövät pääasiassa kaloja ja pieniä selkärangattomia, kuten kalmareita, joita petokalat ajavat veden pinnalle.
Punainen ammattiyhdistysinternationaali

Opettajien delegaatio Isosta-Britanniasta Pietarhovissa vuonna 1926.
Punainen ammattiyhdistysinternationaali eli Profintern oli vuosina 1921–1935 toiminut useiden valtioiden kommunististen ammattiyhdistysten yhteinen kansainvälinen järjestö. Se perustettiin Moskovassa korvaamaan Amsterdamin sosiaalidemokraattinen ammatti-internationaali. Perustavassa kokouksessa, joka pidettiin vuonna 1921 Moskovassa, Suomen ammattijärjestöä edustivat varapuheenjohtaja Arvo Tuominen, Kuljetustyöntekijäin liiton Edvard Jokela ja Sekatyöväenliiton Viherkoski. Kokouksen yhteydessä annettiin julkilausuma, jossa lausuttiin "kansojen halveksuminen" sen johdosta, että porvarillinen terrori kohdistuu ammattiyhdistysten edustajiin. Se julkaistiin kommunistisissa lehdissä. Profinternin pääsihteerinä toimi Solomon Lozovski. Vuonna 1935 järjestön toimintaa arvosteltiin voimakkaasti Kominternin kongressissa, ja Lozovski itse myönsi sen epäonnistuneen täydellisesti.
Pizzi

| Mitalit | Mitalit | Mitalit |  |
| --- | --- | --- | --- |
|  Pizzi |  Pizzi |  Pizzi |  |
Maa:   Portugali
Miesten jalkapallo
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Venäjä 2017 |  |  |
Luís Miguel Afonso Fernandes aka Pizzi (s. 6. lokakuuta 1989) on portugalilainen jalkapalloilija. Hän on pelipaikaltaan hyökkääjä. Pizzi edustaa Portugalin pääsarjassa pelaavaa SL Benficaa. Aiemmin hän on edustanut GD Bragançaa, SC Bragaa, GD Ribeirãoa, SC Covilhãa, FC Paços de Ferreiraa, Club Atlético de Madridia, Deportivo de La Coruñaa ja RCD Espanyolia.
Pizzi siirtyi Benficaan heinäkuussa 2013 mutta pelasi vielä kauden 2013–2014 lainalla Espanyolissa. Syyskuun 2019 loppuun mennessä hän on pelannut Portugalin pääsarjassa 205 ottelua, joissa hän on tehnyt 53 maalia, ja Espanjan pääsarjassa 74 ottelua, joissa hän on tehnyt 12 maalia.
Pizzi on pelannut Portugalin maajoukkueessa 16 ottelua vuosina 2012–2019. Hän teki maalin marraskuussa 2012 ensimmäisessä maaottelussaan Gabonia vastaan, kesäkuussa 2017 Kyprosta vastaan ja marraskuussa 2019 EM-karsintaottelussa Liettuaa vastaan. Maanosaliittojen cupissa 2017 hän pelasi yhdessä alkulohko-ottelussa ja pronssiottelussa.
Aiheesta muualla

Kuvia tai muita tiedostoja aiheesta Pizzi Wikimedia Commonsissa
Benfica – Primeira Liga
1 Trubin |
3 Carreras |
4 Silva |
6 Bah |
7 Amdouni |
8 Aursnes |
9 Cabral |
10 Kökçü |
11 Di María |
14 Pavlídis |
17 Aktürkoğlu |
18 Barreiro |
21 Schjelderup |
24 Soares |
25 Prestianni |
28 Kaboré |
30 Otamendi |
32 Rollheiser |
37 Beste |
44 Araújo |
47 Gouveia |
61 Florentino |
75 Gomes |
81 Bajrami |
84 Rego |
85 Sanches |
Valmentaja Lage
Portugalin joukkue – Maanosaliittojen cup 2017
1 Patrício |
2 Alves |
3 Pepe |
4 Neto |
5 Guerreiro |
6 Fonte |
7 Ronaldo |
8 Moutinho |
9 André Silva |
10 B. Silva |
11 Semedo |
12 Sá |
13 Danilo |
14 Carvalho |
15 Gomes |
16 Pizzi |
17 Nani |
18 Martins |
19 Eliseu |
20 Quaresma |
21 Cédric |
22 Beto |
23 Adrien Silva |
Valmentaja Santos
Pizzeria

Pizzeria [pitseria] tai pitseria on ravintola, joka keskittyy lähinnä pizzoihin. Pizzojen lisäksi tuotevalikoimaan voi kuulua myös esimerkiksi kebabia, salaatteja sekä pastaa.
Pizzeria ja henkilökuntaa Via Depretisin varrella Napolissa noin vuonna 1910.
Hongkongilainen pizzeria.
Maailman ensimmäisen pizzerian avasi Raffaele Esposito Napoliin vuonna 1830. Se on nimeltään Pizzeria Brandi ja toimii yhä.
Ensimmäinen Pizza Margherita valmistettiin 1889 siellä vierailleen kuningatar Margheritan kunniaksi Italian lipun väreihin.
Yhdysvalloissa pizzojen myynti alkoi 1905, kun Gennaro Lombardi asensi myymälä-kahvilaansa pizzauunin ja aloitti pizzanpalojen (slice) myynnin.
Suomalainen pizzeria.
Suomen ensimmäinen pizzeria oli Giovanni Tedeschin vuonna 1961 Haminaan perustama Ravintola Giovanni, joka toimi 1980-luvun alkuun saakka. Seuraava tulija Suomeen oli Adriano Vinciguerran Lappeenrantaan 1964 perustama Adriano Bar.
Tunnettuja pizzeriaketjuja ovat muun muassa Pizza Hut, Pizza Express, Pizzataxi, Suomessa Rax Buffet, Kotipizza sekä Rosso.
Aiheesta muualla

The History of Pizzerias Best Information About. Arkistoitu 8.3.2012. Viitattu 30.6.2011. (englanniksi)
Peter Handke

| Peter Handke |
| --- | --- |
 Peter Handke
Henkilötiedot
Syntynyt: 6. joulukuuta 1942 (ikä 81) Griffen, Itävalta
Ammatti:  kirjailija
Kirjailija
 Nimikirjoitus
Palkinnot
  Nobelin kirjallisuuspalkinto (2019) 
Aiheesta muualla
Löydä lisää kirjailijoitaKirjallisuuden teemasivulta
Peter Handke (s. 6. joulukuuta 1942 Griffen, Itävalta) on itävaltalainen kirjailija.
Tausta

Handken sukujuuret ovat Saksasta ja Sloveniasta. Hän kävi koulunsa katolisessa sisäoppilaitoksessa, josta hänet erotettiin kiellettyjen kirjojen (kuten Faulknerin) lukemisen takia. Hän on saanut vaikutteita Ludwig Wittgensteinin kielifilosofiasta ja väittää, että vallitsevat kielinormit pitävät yllä herruusjärjestelmää. Jos kielellinen ilmaisutapa muutettaisiin, myös todellisuus muuttuisi, hän väittää.
Tuotanto

Handken tuotanto käsittää romaaneja, runoja, esseitä sekä näytelmä- ja elokuvakäsikirjoituksia. Niissä kuvautuu hänen ajatusmaailmansa, joka on varsin monimutkainen ja lukijalle vaikeasti avautuva. Hänen ensimmäinen romaaninsa on Die Hornissen, joka ilmestyi vuonna 1966. Handken tunnetuimpia töitä on hänen yhdessä ohjaaja Wim Wendersin kanssa laatimansa käsikirjoitus elokuvaan Berliinin taivaan alla. Handke sai Nobelin kirjallisuuspalkinnon vuonna 2019.
Julkaistuaan esikoisromaaninsa Die Hornissen Handke haukkui Gruppe 47:n kokouksessa 1966 saksalaisia kirjailijoita impotenteiksi kynänkäyttäjiksi.
Kiisteltyjä Handken kannanottoja

Handke on ollut poliittisesti kiistanalainen hahmo 1990-luvulta alkaen asetuttuaan myös kirjallisessa tuotannossaan voimakkaasti serbialaisten kiihkonationalistien puolelle Jugoslavian hajoamissodissa. Hänelle myönnettiin tuona aikana myös Jugoslavian passi, ja hän esiintyi useiden jo tuolloin sotarikoksista syytteessä olleiden ja myöhemmin tuomittujen serbijohtajien, kuten Radovan Karadžićin kanssa. Handke oli ollut roomalaiskatolisen kirkon jäsen mutta liittyi Serbian ortodoksisen kirkon jäseneksi vastalauseena Vatikaanin myötämielisyydelle Kosovoa kohtaan. Serbian televisiolle rauhanneuvottelujen aikana antamassaan televisiohaastattelussa Handke vertasi Kosovon itsenäisyyspyrkimyksiä holokaustiin. Serbian entisen presidentin Slobodan Miloševićin kuoltua sairauskohtaukseen kesken sotarikosoikeudenkäynnin Handke esiintyi puhujana tämän hautajaisissa.
Suomennetut teokset

Puhtaan kokemisen hetki (Die Stunde der wahren Empfindung) 1979 suom. Risto Lehmusoksa
Vasenkätinen nainen (Die linkshändige Frau) 1981 suom. Outi Nyytäjä
Kivun kiinalainen (Der Chinese des Schmerzes) 1985 suom. Markku Mannila
Toiston pysyvyys, 1989 suom. Markku Mannila
Poissa: Satu suom. 1991 suom. Markku Mannila
Riisuttu epäonni (Wunschloses Unglück) 2003 suom. Arja Rinnekangas
Jukeboksista (Versuch über die Jukebox) 2005 suom. Markku Mannila
Don Juan (hänen itsensä kertomana), (Don Juan (erzählt von ihm selbst), 2004), suom. Markku Mannila, Lurra Editions, 2008
Moravalainen yö (Die Morawische Nacht, 2008), suom. Arja Rinnekangas, Lurra Editions, 2013
Suuri putous (Der grosse Fall, 2011), suom. Arja Rinnekangas, Lurra Editions, 2013
Intohimoisesta sienestäjästä (Versuch über den Pilznarren. Eine Geschichte für sich., 2013), suom. Arja Rinnekangas, Lurra Editions, 2016
Aiheesta muualla

Lappalainen, Otto: "Rikkaruohon rakastaja", Parnasso 2/2008, s. 16−18.
Vainonen, Jyrki: Todellisuus riittää – Peter Handkelle kirjallisuus on kieltä, joka avaa silmät. niin & näin 2/1995, 62–64.
Poliittinen järjestelmä

Poliittinen järjestelmä on politiikan ja hallinnon järjestelmä, joka on usein tiiviissä yhteydessä oikeusjärjestelmän, talousjärjestelmän, yhteiskuntajärjestelmän ja kulttuurijärjestelmän kanssa. Poliittiseen järjestelmään kuuluu eri poliittisia instituutioita, kuten poliittista kirjoa edustavia puolueita. Erilaisia poliittisia järjestelmiä ovat esimerkiksi monarkia, tasavalta ja demokratia. Valtiomuoto on järjestelmän peruskäsite.
Poliittisessa järjestelmässä on selkeä ero hallinnon ja kansalaisten välillä. Järjestelmällä on tietty alue, jolla se vaikuttaa ja jonka piirissä kansalaiset ovat. Järjestelmästä riippua kansalaisten ja hallinnon välinen vuorovaikutus vaihtelee kansanvallasta alistamiseen.
Erilaisia järjestelmiä

Anarkia
Demokratia
Monarkia
Diktatuuri
Porsche Supercup -kausi 2005

Porsche Supercup -kausi 2005 oli Porsche Supercup -sarjan 13. kausi. Kauden kilpailut ajettiin Formula 1 -kauden 2005 -kilpailuviikonloppujen yhteydessä.
Tallit ja kuljettajat

| Talli | Nro | Kuljettajat | Kilpailut |
| --- | --- | --- | --- |
|  Porsche AG | 1 |  Salman Al-Khalifa | * |
|  Porsche AG | 1 |  Luca Riccitelli | 1 |
|  Porsche AG | 1 |  Pedro Couceiro | 2 |
|  Porsche AG | 1 |  Stéphane Ortelli | 3 |
|  Porsche AG | 1 |  Marc Surer | 4 |
|  Porsche AG | 1 |  Travis Pastrana | 5 |
|  Porsche AG | 1 |  Fabian Coulthard | 7 |
|  Porsche AG | 1 |  Olaf Manthey | 8 |
|  Porsche AG | 1 |  László Palik | 9 |
|  Porsche AG | 1 |  Stefano Comandini | 10 |
|  Porsche AG | 1 |  Stéphane Lémeret | 11 |
|  Porsche AG | 2 |  Jaber Al-Khalifa | * |
|  Porsche AG | 2 |  Gabriele Gardel | 1 |
|  Porsche AG | 2 |  Ignacio Gabari | 2 |
|  Porsche AG | 2 |  Matthew Marsh | 3 |
|  Porsche AG | 2 |  Michael "Smudo" Schmidt | 4 |
|  Porsche AG | 2 |  Mark Gillies | 5 |
|  Porsche AG | 2 |  Peter Dumbreck | 7 |
|  Porsche AG | 2 |  Kai Röffen | 8 |
|  Porsche AG | 2 |  Masayuki Yamamoto | 9 |
|  Porsche AG | 2 |  Andrea Belicchi | 10 |
|  Porsche AG | 2 |  Olav Mol | 11 |
|  Porsche AG | 33 |  Bernd Maylander | * |
|  UPS Porsche-Junior Team | 28 |  Jan Seyffarth | 2, 7-10 * |
|  UPS Porsche-Junior Team | 29 |  Lance David Arnold | 2, 7-10 * |
|  Lechner School Racing Team | 3 |  Alessandro Zampedri | All * |
|  Lechner School Racing Team | 4 |  Patrick Huisman | All * |
|  Lechner School Racing Team | 5 |  Geoffroy Horion | All * |
|  Lechner School Racing Team | 6 |  David Dermont | All * |
|  Lechner School Racing Team | 66/23 |  Richard Westbrook | 1-5, 7, 9-11 * |
|  Pro Futura Racing Team Kadach | 7 |  David Saelens | All * |
|  Pro Futura Racing Team Kadach | 8 |  Fabrice Walfisch | All * |
|  Pro Futura Racing Team Kadach | 9 |  Tim Bergmeister | All * |
|  Jetstream Motorsport PZ Essen | 10 |  Simon Frederiks | 1-4, 6-11 * |
|  Jetstream Motorsport PZ Essen | 11 |  Philip Beyrer | All * |
|  Jetstream Motorsport PZ Essen | 11 |  Jeroen Bleekemolen | 5 |
|  Vertu Racing PZ Hofheim | 15 |  Matthias Weiland | All * |
|  Vertu Racing PZ Hofheim | 16 |  Oliver Mayer | All * |
|  Vertu Racing PZ Hofheim | 17 |  Thomas Messer | 3-6, 8-11 |
|  Konrad Motorsport-PZ Bielefeld | 19 |  Ferenc Ratkai | 9 |
|  Konrad Motorsport-PZ Bielefeld | 19 |  Sebastian Stahl | 10 |
|  Konrad Motorsport-PZ Bielefeld | 19 |  Peter Scharmach | 11 |
|  Konrad Motorsport-PZ Bielefeld | 20 |  Robert Lechner | 9-11 |
|  Konrad Motorsport-PZ Bielefeld | 21 |  Uwe Alzen | 5-11 |
|  Konrad Motorsport-PZ Bielefeld | 22 |  Klaus Abbelen | 5-11 |
|  MRS PC-Service-Team | 30 |  Dirk Werner | 4 |
|  MRS PC-Service-Team | 30 |  Jochen Rohr | 5 |
|  MRS PC-Service-Team | 30 |  Duncan Huisman | 6, 8-9, 11 |
|  Tolimit Motorsport | 38 |  Werner Fischer | * |
|  Tolimit Motorsport | 38 |  Tomy Drissi | 3 |
|  Tolimit Motorsport | 38 |  Klaus Graf | 4 |
|  Tolimit Motorsport | 39 |  Christian Menzel | All * |
|  Tolimit Motorsport | 46 |  Richard Lietz | All * |
|  Farnbacher Racing PZN | 55 |  Dirk Werner | 8, 10-11 |
|  Farnbacher Racing PZN | 66 |  Jörg Bergmeister | 8 |
|  Farnbacher Racing PZN | 66 |  Ricardo Imery | 10-11 |
Kilpailukalenteri ja tulokset

| Kisa | Kisa | Rata | Maa | Päivämäärä | Paalupaikka | Nopein kierros | Voittanut kuljettaja | Voittanut talli |
| --- | --- | --- | --- | --- | --- | --- | --- | --- |
| NC | R |  Bahrain International Circuit | Bahrain | 3. huhtikuuta |  Richard Westbrook |  Richard Westbrook |  Richard Westbrook |  Lechner School Racing Team |
| 1 | R |  Autodromo Enzo e Dino Ferrari | Italia | 24. huhtikuuta |  David Saelens |  Richard Westbrook |  Luca Riccitelli |  VIP Porsche AG |
| 2 | R |  Circuit de Catalunya | Espanja | 8. toukokuuta |  Alessandro Zampedri |  David Saelens |  Alessandro Zampedri |  Lechner School Racing Team |
| 3 | R |  Circuit de Monaco | Monaco | 21. toukokuuta |  Patrick Huisman |  David Saelens |  Patrick Huisman |  Lechner School Racing Team |
| 4 | R |  Nürburgring | Saksa | 29. toukokuuta |  Christian Menzel |  Alessandro Zampedri |  Christian Menzel |  Tolimit Motorsport |
| 5 | R1 |  Indianapolis Motor Speedway | Yhdysvallat | 18. kesäkuuta |  David Saelens |  David Saelens |  David Saelens |  Pro Futura Racing Team Kadach |
| 5 | R2 |  Indianapolis Motor Speedway | Yhdysvallat | 19. kesäkuuta |  David Saelens |  David Saelens |  David Saelens |  Pro Futura Racing Team Kadach |
| 6 | R |  Circuit de Nevers Magny-Cours | Ranska | 3. heinäkuuta |  David Saelens |  Richard Lietz |  Richard Lietz |  Tolimit Motorsport |
| 7 | R |  Silverstone Circuit | Englanti | 10. heinäkuuta |  Alessandro Zampedri |  Patrick Huisman |  Patrick Huisman |  Lechner School Racing Team |
| 8 | R |  Hockenheimring | Saksa | 24. heinäkuuta |  Dirk Werner |  Fabrice Walfisch |  David Saelens |  Pro Futura Racing Team Kadach |
| 9 | R |  Hungaroring | Unkari | 21. elokuuta |  Patrick Huisman |  Patrick Huisman |  Patrick Huisman |  Lechner School Racing Team |
| 10 | R |  Autodromo Nazionale Monza | Italia | 4. syyskuuta |  David Saelens |  Uwe Alzen |  Patrick Huisman |  Lechner School Racing Team |
| 11 | R |  Circuit de Spa-Francorchamps | Belgia | 11. syyskuuta |  Dirk Werner |  Dirk Werner |  Dirk Werner |  Farnbacher Racing PZN |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2005 Porsche Supercup
Käännös suomeksi
Pollenzon linna

Pollenzon linna
Pollenzon linna (Castello di Pollenzo) sijaitsee Bran kunnassa, Italian Piemontessa. Linna kuuluu Savoijin kuninkaallisen suvun asuinrakennuksiin
Linnan alue katedraaleineen on upea arkkitehtoninen kokonaisuus. Nykyään alueella sijaitsee Pollenzon gastronominen yliopisto kampuksineen. Yliopiston yhteydessä sijaitsee myös maailman ainoa viinipankki, osuuskuntapohjainen Banca del Vino. Pankin kellareihin "talletetaan" kypsymään noin 300 valikoidun italialaisen tuottajan viinejä. Viinipankissa järjestetään vierailuja ja maistiaisia. Pankin elinikäiseksi jäseneksi voi hakemuksesta päästä 250 euron jäsenmaksua vastaan.
Porsche Supercup -kausi 2004

Porsche Supercup -kausi 2004 oli Porsche Supercup -sarjan 12. kausi. Kauden kilpailut ajettiin Formula 1 -kauden 2004 -kilpailuviikonloppujen yhteydessä.
Kilpailukalenteri ja tulokset

| Kisa | Kisa | Rata | Maa | Päivämäärä | Paalupaikka | Nopein kierros | Voittanut kuljettaja | Voittanut talli |
| --- | --- | --- | --- | --- | --- | --- | --- | --- |
| 1 | R |  Autodromo Enzo e Dino Ferrari | Italia | 25. huhtikuuta |  Wolf Henzler |  Wolf Henzler |  Wolf Henzler |  Infineon-Team Farnbacher PZM |
| 2 | R |  Circuit de Catalunya | Espanja | 9. toukokuuta |  Wolf Henzler |  Wolf Henzler |  Wolf Henzler |  Infineon-Team Farnbacher PZM |
| 3 | R |  Circuit de Monaco | Monaco | 23. toukokuuta |  Mike Rockenfeller |  Mike Rockenfeller |  Mike Rockenfeller |  Porsche AG |
| 4 | R |  Nürburgring | Saksa | 30. toukokuuta |  Wolf Henzler |  Wolf Henzler |  Wolf Henzler |  Infineon-Team Farnbacher PZM |
| 5 | R1 |  Indianapolis Motor Speedway | Yhdysvallat | 19. kesäkuuta |  Wolf Henzler |  Wolf Henzler |  Wolf Henzler |  Infineon-Team Farnbacher PZM |
| 5 | R2 |  Indianapolis Motor Speedway | Yhdysvallat | 20. kesäkuuta |  Wolf Henzler |  Wolf Henzler |  Wolf Henzler |  Infineon-Team Farnbacher PZM |
| 6 | R |  Circuit de Nevers Magny-Cours | Ranska | 4. heinäkuuta |  Wolf Henzler |  Wolf Henzler |  Wolf Henzler |  Infineon-Team Farnbacher PZM |
| 7 | R |  Silverstone Circuit | Englanti | 10. heinäkuuta |  Wolf Henzler |  Wolf Henzler |  Wolf Henzler |  Infineon-Team Farnbacher PZM |
| 8 | R |  Hockenheimring | Saksa | 24. heinäkuuta |  Mike Rockenfeller |  Wolf Henzler |  Mike Rockenfeller |  Porsche AG |
| 9 | R |  Hungaroring | Unkari | 15. elokuuta |  Mike Rockenfeller |  Wolf Henzler |  Wolf Henzler |  Infineon-Team Farnbacher PZM |
| 10 | R |  Circuit de Spa-Francorchamps | Belgia | 29. elokuuta |  Andrea Montermini |  Wolf Henzler |  Wolf Henzler |  Infineon-Team Farnbacher PZM |
| 11 | R |  Autodromo Nazionale Monza | Italia | 12. syyskuuta |  Wolf Henzler |  Mike Rockenfeller |  Jörg Hardt |  Infineon-Team Farnbacher PZM |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2004 Porsche Supercup
Käännös suomeksi
Porsche Macan

| Porsche Macan |
| --- | --- |
 2017 Porsche Macan
Valmistustiedot
Valmistusmaa:   Saksa (Leipzig)
Valmistaja:  Porsche
Konserni:  Volkswagen Group
Valmistusvuodet:  2014–
Korimalli:  5-ovinen crossover
Luokka:  J-segmentti
Muotoilija:  Michael Mauer
Teknisesti samankaltaisia:  Audi A4 (B8) Audi A5 (B8) Audi A6 (C7) Audi A7 (C7) Audi A8 (D4) Audi Q5 (Typ 8R) Volkswagen Phideon
Tekniset tiedot
Henkilöluku:  5
Iskutilavuus:  2.0L turbo R4 bensiini 3.0L turbo V6 diesel 3.0L turbo V6 bensiini 3.6L turbo V6 bensiini
Teho:  174 kW/237 hv - 294 kW/400 hv
Vetotapa:  neliveto
Vaihteisto:  7-vaihteinen PDK-kaksoiskytkinautomaatti
Kulutus:  6,1L/100 km yhdistetty (Macan S Diesel)
Mitat
Massa:  1 770 kg - 1 925 kg (DIN)
Pituus:  468,1 cm
Leveys:  192,3 cm
Korkeus:  162,4 cm
Porsche Macan (Type 95B) on saksalaisen Porschen vuodesta 2014 lähtien valmistama crossover-tyyppinen henkilöauto. Malli esiteltiin Los Angelesin ja Tokion autonäyttelyissä 2013 ja sen myynti Euroopassa käynnistyi keväällä 2014. Macan on merkin ensimmäinen malli segmentissään. Mallinimi Macan juontaa juurensa indonesian kielen sanasta tiikeri. Kaikki Porsche Macanit varustetaan turboahdetuilla moottoreilla.
Vuoden 2014 Euro NCAP -kolaritestistä Macan sai tulokseksi täydet viisi tähteä.
Kehitystyö ja tausta

Valmistaja kertoi Macanista ensi kerran kehitysprojektina marraskuussa 2010 ja ilmoitti hankkeesta virallisesti maaliskuussa 2011. Macanin tuotanto tapahtuu Leipzigissa rinnakkain Panameran ja Cayennen kanssa. PDK-Kaksoiskytkinvaihteistolla varustettu Macan on positioitu urheilullisemmaksi kuin mukavuuspainotteisempi isoveljensä Cayenne.
Teknisesti Porsche Macan perustuu väljästi Audi Q5:een, jakaen alustarakenteistaan yhden kolmanneksen tämän kanssa. Akseliväli ja jousitusratkaisut ovat vastaavat kuin Audissa, mutta moottorit, vaihteisto, jousituksen asetukset, sisusta ja kori ovat Porschen tarpeita varten suunnitellut. Auto on myös hieman pitempi ja leveämpi (43 mm/36 mm) kuin Q5.